Το **Πρωτάθλημα Ρωσίας στην καλαθοσφαίριση** (ρωσικά: Чемпионат России по баскетболу, επίσημα: Чемпионат России ПБЛ) ήταν επαγγελματικό πρωτάθλημα καλαθοσφαίρισης ανδρών στη Ρωσία και ο διάδοχος της Σουπερλίγκα Α, η οποία είναι πλέον η δευτέρου επιπέδου κατηγορία της ρωσικής καλαθοσφαίρισης.

Ιστορία
-------

Το 2010 ιδρύθηκε η Επαγγελματική καλαθοσφαιρική λίγκα (Профессиональная баскетбольная лига, ПБЛ), την οποία αποτελούσαν οι σύλλογοι που μετείχαν στο νέο ρωσικό πρωτάθλημα (Чемпионат России ПБЛ) που δημιουργήθηκε. 10 ομάδες πήραν μέρος στην εναρκτήρια περίοδο 2010–11. 9 από αυτές τις ομάδες συμμετείχαν την προηγούμενη περίοδο 2009–10 στη Σουπερλίγκα Α, ενώ η 10η ομάδα ήταν η Νίζνι Νόβγκοροντ.

Η εναρκτήρια περίοδος 2010-11 ξεκίνησε στις 9 Οκτωβρίου του 2010, με έναν αγώνα μεταξύ της Ντιναμό Μόσχας και της ΤΣΣΚΑ Μόσχας, στην έδρα της Ντιναμό, την Ντβόρετς Σπόρτα β Κριλάτσκομ. Η ΤΣΣΚΑ επικράτησε με σκορ 81-63. Την περίοδο 2011-12 συμμετείχαν επίσης 10 ομάδες, όπως και στην εναρκτήρια, ωστόσο η Ντιναμό Μόσχας αντικαταστάθηκε το 2011 με την πρωταθλήτρια της Σουπερλίγκα 1, Σπαρτάκ Πριμόριε.

Συγχώνευση με τη Γεντίναϊα Λίγκα
--------------------------------

Τον Μάιο του 2012, όλοι οι σύλλογοι της PBL συγκεντρώθηκαν για να αποφασίσουν ποια μορφή θα μπορούσε να χρησιμοποιηθεί για την επόμενη περίοδο, και οι διευθυντές ορισμένων συλλόγων έθεσαν το ενδεχόμενο συγχώνευσης με τη Γεντίναϊα Λίγκα, έτσι ώστε να υπάρχει μεγαλύτερος ανταγωνισμός μεταξύ των ρωσικών συλλόγων καλαθοσφαίρισης. Πρότειναν, επίσης, το νέο πρωτάθλημα να έχει την ονομασία «Σύνδεσμος Επαγγελματικής Καλαθοσφαίρισης Ανατολικής Ευρώπης».

Τον Ιούλιο του 2012, το Συμβούλιο της Γεντίναϊα Λίγκα έδωσε μια οριστική απόφαση. Αποφασίστηκε ότι το ρωσικό πρωτάθλημα θα συνέχιζε να υπάρχει για ένα ακόμη έτος, με ορισμένα από τα παιχνίδια της Γεντίναϊα Λίγκα μεταξύ των ρωσικών συλλόγων να υπολογίζονται ως αγώνες του ρωσικού πρωταθλήματος. Εν συνεχεία, πρίν την έναρξη της περιόδου 2013-14, το ρωσικό πρωτάθλημα συγχωνεύθηκε με τη Γεντίναϊα Λίγκα.

Πρωταθλητές
-----------

### Κάτοχοι τίτλου

* 2010–11: ΤΣΣΚΑ Μόσχας
* 2011–12: ΤΣΣΚΑ Μόσχας
* 2012–13: ΤΣΣΚΑ Μόσχας

Χορηγίες
--------

Επίσημος χορηγός του πρωταθλήματος αποτέλεσε η εταιρεία Beko, η οποία εμπεριέχονταν και στον τίτλο του πρωταθλήματος με την επωνυμία «BEKO ПБЛ чемпионат России».

Παραπομπές
----------

1. ↑  Итоги первого сезона ПБЛ: семь доказательств успеха bolshoisport.ru
2. ↑  За себя и за Коллинза (archive) pbleague.ru
3. ↑  20 clubs will play in VTB United League championship in seasone-2012/13 Αρχειοθετήθηκε 2012-06-09 στο Wayback Machine. vtb-league.com, May 20, 2012
4. ↑  «PBL looks to a better future». ULEB. 30 Ιανουαρίου 2012. Αρχειοθετήθηκε από το πρωτότυπο στις 5 Ιανουαρίου 2013. Ανακτήθηκε στις 4 Φεβρουαρίου 2012.
5. ↑  Triumph applied an application to participate in the new season of VTB United League Αρχειοθετήθηκε 2013-10-14 στο Wayback Machine. may 20, 2012, vtb-league.com
6. ↑  BEKO PBL Press service. «BEKO PBL Board suggests scheme of 2012/2013 season». *pbleague.ru*. Ανακτήθηκε στις 26 Αυγούστου 2012.
7. ↑  У ПБЛ появился титульный спонсор championat.com

Εξωτερικοί σύνδεσμοι
--------------------

* Επίσημος ιστότοπος

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ανώτατα πρωταθλήματα καλαθοσφαίρισης της Ευρώπης (FIBA Europe) |
| --- |
|  |
| Διεθνή | 

|  |
| --- |
| 
Αδριατική Λίγκα  · Βαλκανική Λίγκα  · Βαλτική Λίγκα  · VTB Λίγκα |
|  |
| Καταργηθέντα | 
Βόρειας Ευρώπης  · Κεντρικής Ευρώπης |

 |
|  |
| Εθνικά | 

|  |
| --- |
| 
Άγιος Μαρίνος  · Αζερμπαϊτζάν  · Αλβανία  · Ανδόρρα  · Αρμενία  · Αυστρία · Βέλγιο  · Βοσνία-Ερζεγοβίνη  · Βουλγαρία  · Γαλλία  · Γερμανία · Γεωργία · Δανία  · Ελβετία  · Ελλάδα  · Εσθονία  · Ηνωμένο Βασίλειο  · Ιρλανδία  · Ισλανδία  · Ισπανία  · Ισραήλ  · Ιταλία  · Κοσσυφοπέδιο  · Κροατία  · Κύπρος  · Λετονία  · Λευκορωσία  · Λιθουανία · Λουξεμβούργο  · Μάλτα  · Μαυροβούνιο  · Μολδαβία  · Νορβηγία  · Ολλανδία  · Ουαλία  · Ουγγαρία  · Ουκρανία  · Π.Γ.Δ.Μ.  · Πολωνία  · Πορτογαλία  · Ρουμανία  · Σερβία  · Σλοβακία  · Σλοβενία  · Σουηδία  · Τουρκία  · Τσεχία  · Φινλανδία |
|  |
| Καταργηθέντα | 
Ανατολική Γερμανία  · Γιουγκοσλαβία  · Ρωσία  · Σερβία και Μαυροβούνιο  · Σοβιετική Ένωση  · Τσεχοσλοβακία |

 |

 |